paragraph_text: Papa Ivan Pavao II. spomenuo je kulturu života i u enciklici Evangelium Vitae 1995. godine: "U našem današnjem društvenom kontekstu, obilježenom dramatičnom borbom između kulture života i kulture smrti, postoji potreba razviti duboki kritički osjećaj sposoban prepoznati istinite vrijednosti i autentične potrebe." Pri tome je prvi put upotrijebio izraz "kultura smrti". Taj pojam označava podupiranje pobačaja i eutanazije, a u širem kontekstu ponekad se upotrijebljava za genocid nacista nad Židovima i sovjetskih komunista nad protivnicima režima.